CELEX: 32021D1822
Language: ro
Date: 2021-10-15 00:00:00
Title: Decizia de punere în aplicare (UE) 2021/1822 a Consiliului din 15 octombrie 2021 privind numirea președintelui Autorității Europene pentru Valori Mobiliare și Piețe (ESMA)

19.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 369/9
               
            
         DECIZIA DE PUNERE ÎN APLICARE (UE) 2021/1822 A CONSILIULUI
         din 15 octombrie 2021
         privind numirea președintelui Autorității Europene pentru Valori Mobiliare și Piețe (ESMA)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (1), în special articolul 48 alineatul (2),
         întrucât:
         
                     (1)
                  
                  
                     În conformitate cu articolul 48 alineatul (2) din Regulamentul (UE) nr. 1095/2010, care a fost modificat prin Regulamentul (UE) 2019/2175 al Parlamentului European și al Consiliului (2), pe baza unei liste scurte de candidați calificați întocmită de consiliul supraveghetorilor ESMA, Consiliul adoptă o decizie de numire a președintelui după confirmarea Parlamentului European.
                  
               
                     (2)
                  
                  
                     La 26 noiembrie 2020, Consiliul a primit lista scurtă cu trei candidați selectați de consiliul supraveghetorilor ESMA pentru funcția de președinte al ESMA.
                  
               
                     (3)
                  
                  
                     La 11 decembrie 2020, cei trei candidați au fost intervievați de Președinție în numele statelor membre.
                  
               
                     (4)
                  
                  
                     La 22 septembrie 2021, Comitetul Reprezentanților Permanenți a convenit asupra unuia dintre candidații preselectați pentru funcția de președinte al ESMA: doamna Verena ROSS.
                  
               
                     (5)
                  
                  
                     La 29 septembrie 2021, Consiliul a trimis Parlamentului European o scrisoare prin care afirma că, în cazul în care Parlamentul European va confirma alegerea doamnei Verena ROSS pentru funcția de președinte al ESMA, Consiliul va adopta o decizie de numire a acesteia în funcția de președinte al ESMA.
                  
               
                     (6)
                  
                  
                     La 5 octombrie 2021, Parlamentul European a confirmat alegerea doamnei Verena ROSS pentru funcția de președinte al ESMA,
                  
               ADOPTĂ PREZENTA DECIZIE:
         
            Articolul 1
            Doamna Verena ROSS este numită în funcția de președinte al Autorității Europene pentru Valori Mobiliare și Piețe (ESMA) pentru o perioadă de cinci ani începând cu 1 noiembrie 2021.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Luxemburg, 15 octombrie 2021.
            
               
                  Pentru Consiliu
               
               
                  Președintele
               
               J. CIGLER KRALJ
            
         
         
            (1)  JO L 331, 15.12.2010, p. 84.
         
            (2)  Regulamentul (UE) 2019/2175 al Parlamentului European și al Consiliului din 18 decembrie 2019 de modificare a Regulamentului (UE) nr. 1093/2010 de instituire a Autorității europene de supraveghere (Autoritatea Bancară Europeană), a Regulamentului (UE) nr. 1094/2010 de instituire a Autorității europene de supraveghere (Autoritatea Europeană de asigurări și Pensii Ocupaționale), a Regulamentului (UE) nr. 1095/2010 de instituire a Autorității europene de supraveghere (Autoritatea Europeană pentru Valori Mobiliare și Piețe), a Regulamentului (UE) nr. 600/2014 privind piețele instrumentelor financiare, a Regulamentului (UE) 2016/1011 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și a Regulamentului (UE) 2015/847 privind informațiile care însoțesc transferurile de fonduri (JO L 334, 27.12.2019, p. 1).